Diari Oficial de la Generalitat Valenciana


Sumari del DOGV 3108, del 27-10-1997 (1997/10848)

Notificació de resolucions d'anul·lació d'autoritzacions i inscripcions en el Registre General Sanitari d'Aliments.
-------------------------------------------------------------------------------------------------------------------

### Dades del document

Número de DOGV
:   3108

Data del DOGV
:   27-10-1997

Secció del DOGV
:   ALTRES ANUNCIS - ALTRES ASSUMPTES

Número del document
:   1997/10750


Organisme emissor
:   Conselleria de Sanitat

Tipus de document
:   Anunci

NOTIFICACIÓ [97/A10804]
  
Com que ha sigut impossible notificar de forma personal i directa a les persones interessades les resolucions que a continuació s'allisten sobre anul·lacions d'autoritzacions i inscripcions en el Registre General Sanitari d'Aliments, i en compliment del que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, cal publicar-les.
  
València, 29 de setembre de 1997.- El director general de Salut Pública: Francisco J. Bueno Cañigral.
  
Vistos els expedients d'autorització i inscripció en el Registre General Sanitari d'Aliments de les indústries que tot seguit s'allisten i vist l'informe dels serveis tècnics corresponents, i d'acord amb el que disposen el Reial Decret 1712/1991, de 29 de novembre, i les altres normes complementàries.
  
Com que aquesta Direcció General de Salut Pública hi té competència segons el Decret 37/1994, de 21 de febrer, del Govern Valencià, i a l'empara del que disposa l'article 14 del Reial Decret 278/1980, de 25 de gener, i del que disposa l'article 34.1.5 de l'Estatut d'Autonomia.
  
Resolc anul·lar les autoritzacions de funcionament i inscripció en el Registre General Sanitari d'Aliments pels motius que s'especifiquen.
  
Contra aquest acte podrà interposar-se recurs ordinari davant el conseller de Sanitat en el termini d'un mes.
  
El director general de Salut Pública: Francisco J. Bueno Cañigral.
  
Perquè presenten deficiències:
  
Vist l'expedient d'autorització i inscripció en el Registre General Sanitari d'Aliments de la indústria que s'allista a continuació, amb el previ l'informe dels serveis tècnics corresponents i de conformitat amb el que disposen el Reial Decret 1712/1991, de 29 de novembre, i les altres disposicions complementàries.
  
Tenint-hi aquesta Direcció General de Salut Pública competència en virtut del Decret 37/1994, de 21 de febrer, del Consell de la Generalitat Valenciana, i a l'empara del que disposen els articles 14 del Reial Decret 278/1980, de 25 de gener, i 34.1.5 de l'Estatut d'Autonomia de la Comunitat Valenciana.
  
Resolc anul·lar l'autorització de funcionament i inscripció en el Registre General Sanitari d'Aliments pel motiu que s'especifica.
  
Contra aquest acte, podrà interposar-se recurs ordinari davant el conseller en el termini d'un mes.
  
El director general de Salut Pública: Bartolomé Pérez Gálvez.
  
Expedient: 382
  
Núm. RSI: 10.10821/A
  
Raó social: Super Level, SL
  
Domicili: Cantal de Eraes, 2, Aspe
  
Data de la resolució: 27.10.95
  
Deficiències que presenta:
  
No escau el canvi de domicili sol·licitat (exp. núm. EC-6/95), ja que, d'acord amb el que especifica l'acta d'inspecció número 000399, de 25 de novembre de 1995, el nou local situat al carrer Francesc Ruiz Bru, d'Elx, presenta les següents deficiències:
  
1. No té esterilitzadors d'eines de treball.
  
2. Les cambres frigorífiques no tenen un sistema adequat per a drenar l'aigua de la condensació.
  
3. No té climatitzador a la sala d'especejament.
  
4. No té moll de càrrega i descàrrega.
  
5. No té desguassos proveïts de sifons.
  
6. Els sostres no tenen una superfície contínua, cosa que en dificulta la neteja.
  
7. No té un grau adequat de neteja en les instal·lacions.
  
8. No presenta un pla de control de punts crítics ni de desinfecció, desinsectació i desratització.
  
9. El manipulador duu vestimenta bruta i no presenta carnet de manipulador.
  
Tot això incompleix els següents punts del ReialDecret 1.904/1993, de 29 d'octubre, que estableix les condicions sanitàries de producció i comercialització de productes carnis i d'altres determinats productes d'origen animal: annex A, capítol I, apartat 8; annex A, capítol I, apartat 3, 1; annex B, capítol II, apartat 4; annex A, capítol I, apartat 4; annex A, capítol I, apartat 2) i 2c); annex A, capítol II, apartat A, punts 1 i 2; annex A, capítol II, apartat B, punt 1a) i l'article 7.
  
Conselleria de Sanitat